b'\n_START_ARTICLE_\nDobranje (Cista Provo)\n_START_SECTION_\nZemljopis\n_START_PARAGRAPH_\nNaselje je smje\xc5\xa1teno sjeverno od Ciste Velike, ju\xc5\xbeno od Tijarice i zapadno od Sviba.\n_START_SECTION_\nPovijest\n_START_PARAGRAPH_\nKroz povijest je bila dijelom starohrvatske \xc5\xbeupe Radobilje. 1750. je biskup Pacifik Bizza zabilje\xc5\xbeio da je \xc5\xbeupa Dobranje bila ovisna o glavnom \xc5\xbeupniku u Katunima, u kapelaniji Ciste. Od 1760. ima svog sve\xc4\x87enika. Ipak, 1762. je godine vizitacijom biskupa Nikole Dinari\xc4\x87a zabilje\xc5\xbeeno je da su Dobranje ovisne o Katunima, odnosno o \xc5\xbeupniku iz Radobilje. O Radobilji je ostala ovisna do 1849. godine. Organskim dekretom nadbiskupije splitsko-makarske su \xc5\xbeupe na njenom podru\xc4\x8dju preorganizirano, pa su tako Dobranje nakon vi\xc5\xa1e stolje\xc4\x87a prestale biti u svezi s Radobiljom, a uspostavila se sveza s Ar\xc5\xbeanom._NEWLINE_2001. su godine u novoizgra\xc4\x91enu grobnicu u Dobranjama preneseni i pokopani ostatci tijela 133 (sto trideset i troje) smaknutih zarobljenih hrvatskih vojnika, koji su bili ve\xc4\x87inom iz Imotske krajine, a manjim dijelom iz Hercegovine i Cetinske krajine. To su bili vojnici koje su sredinom 1944. godine partizanske postrojbe zarobile kod Ar\xc5\xbeana, strijeljali u Grabu te bacili u jamu Pode, a tijela su im iskopana 1992. godine te su bila od onda na patologiji splitskog KBC-a. 200. je godine u spomen na njih postavljeno spomen-obilje\xc5\xbeje "Isus pod kri\xc5\xbeem" akademskog kipara Josipa Bosni\xc4\x87a.\n_START_SECTION_\nStanovni\xc5\xa1tvo\n_START_PARAGRAPH_\nPrema popisu stanovni\xc5\xa1tva iz 2011. godine Dobranje su imale 161 stanovnika, prema popisu stanovni\xc5\xa1tva iz 2001. godine  su imale 378 stanovnika, dok su prema popis stanovni\xc5\xa1tva iz 1991. godine imalo 473 stanovnika._NEWLINE_Kretanje broja stanovnika od 1857. do 2011.\n_START_SECTION_\nObrazovanje\n_START_PARAGRAPH_\n\xc5\xa0kola u Dobranjama djeluje od 1939. godine. Prvo je radila u privatnoj ku\xc4\x87i Joze-\xc4\x90ure Vuleti\xc4\x87a. Djeluje kao podru\xc4\x8dna \xc5\xa1kola "Osnovne \xc5\xa1kole Ivana Gorana Kova\xc4\x8di\xc4\x87a" iz Ciste Velike.'